
РЕПУБЛИКА СРБИЈА
КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА
Број: 612-00-00887/2013-04
09.05.2014. године
Б е о г р а д
	



На основу члана 14. став 1. тачка 7) и члана 16. Закона о високом образовању („Службени гласник РС” број 76/05, 100/07, 97/08, 44/10) и члана 10. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08), Комисија за акредитацију и проверу квалитета, на седници одржаној 09.05.2014. године, донела је

О Д Л У К У
о акредитацији студијског програма

[bookmark: OLE_LINK18][bookmark: OLE_LINK19][bookmark: OLE_LINK27][bookmark: OLE_LINK28][bookmark: OLE_LINK23][bookmark: OLE_LINK24]Утврђује се да УНИВЕРЗИТЕТ У НОВОМ САДУ-ФИЛОЗОФСКИ ФАКУЛТЕТ са седиштем у Зорана Ђинђића 2, НОВИ САД, ПИБ: 100237441, Матични број: 08067074,  испуњава прописане стандарде за акредитацију студијског програма МАС1 - ИСТОРИЈА у оквиру поља друштвено-хуманистичких наука и то за 50 студената у седишту.
О утврђеној акредитацији из става 1. ове одлуке Комисија за акредитацију и проверу квалитета издаје Уверење. 
О б р а з л о ж е њ е
Високошколскa установа УНИВЕРЗИТЕТ У НОВОМ САДУ-ФИЛОЗОФСКИ ФАКУЛТЕТ са седиштем у Зорана Ђинђића 2, НОВИ САД, је дана 26.4.2013. године поднела захтев за акредитацију студијског програма МАС1 - ИСТОРИЈА у оквиру поља друштвено-хуманистичких наука под бројем 612-00-00887/2013-04. 
Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08).
 На основу чл. 6. и 7. Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета, образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.
[bookmark: OLE_LINK10][bookmark: OLE_LINK16]Извештај рецензената, о извршеној анализи достављене документације са оценом, извештај поткомисије, који садржи и оцену, сачињен након спроведеног непосредног увида у рад високошколске установе УНИВЕРЗИТЕТ У НОВОМ САДУ-ФИЛОЗОФСКИ ФАКУЛТЕТ и предлог одлуке, достављени су Комисији за акредитацију и проверу квалитета.
[bookmark: OLE_LINK4][bookmark: OLE_LINK3]Студијски програм Основне академске студије ИСТОРИЈА траје једну годину (2 семестра) и има 60 ЕСПБ, што је у складу са Законом о високом образовању. Назив дипломе Мастер историчар, који је наведен у Уводној табели, у складу је са листом звања коју је утврдио Национални савет. 
	Студијски програм је прихваћен на седници Сената Универзитета у Новом Саду одржаној 28.03.2013. године.

Основни квантитативни подаци о програму су:
1. Број студената који се уписује на прву годину: 50
1. Просечан број часова активне наставе недељно по години: 
1. семестар: 	10.00 + 10.00 +  0.00 +  0.00 = 20.00, 30.00
2. семестар: 	0.00 +  0.00 +  0.00 + 20.00 = 20.00, 30.00
1. Проценат изборности на програму: 83.33%
1. Број наставника на студијском програму: 19
1. Број наставника са пуним радним временом: 19
1. Број сарадника на студијском програму: 7
1. Број сарадника са пуним радним временом: 7
1. Просечно оптерећење наставника на програму:  1,06
1. Просечно оптерећење сарадника на програму:  1,39
1. Проценат наставе коју држе наставници са пуним радним временом: 100%
1. Број библиотечких јединица релевантних за студијски програм: 116
1. Укупна бруто површина за извођење наставе: 13892,71м2 што за укупно 5479 студената износи 2,54м2 простора по студенту)

	Сврха студијског програма јасно је дефинисана и усклађена је са сврхом и задацима Факултета. Сврха програма у складу је са широко схваћеним задацима историјске науке, односно студија историје у целини, а омогућава разумевање и примену знања, и бављење стручним пословима и усавршавање у области историјске науке.
	Циљ студијског програма усмерен je на стицање знања у оквиру савременог образовања које ће студентима омогућити обављање стручних послова на конструктиван и професионалан начин. Циљеви студијског програма односе сe на развијање одговарајућих компетенција, стицање академских знања, развој личних способности, усвајање потребних практичних вештина, као и њиховu применu у различитим друштвеним областима и васпитно-образовним делатностима. 
	Концепт студијског програма, његова сврха и структура, усклађени су са задацима и циљевима Факултета, и својом концепцијом представљају допринос у развоју високошколског образовања. 
	Установа је јасно формулисала и навела опште и предметно специфичне компетенције мастер историчара. Наведена су и очекивана знања, вештине и способности које студент треба да поседује након завршетка студијског програма. 
	Структура курикулума обухвата распред предмета по семестрима, статус и тип предмета,  фонд часова активне наставе (предавања, вежбе, студијско истраживачки рад и додатни облици наставе) и ЕСПБ бодове. Структура студијског програма Мастер академских студија Историја обухвата 2 обавезна предмета и 32 изборна предмета који су распоређени у два изборна блока. 
	Подаци о сваком предмету доступни су јавности на интернет страници Факултета. Опис предмета садржи назив, тип предмета, семестар студија, број ЕСПБ бодова, име наставника, циљ курса са очекиваним исходима учења, знањима и компетенцијама, садржај предмета, препоручену релевантну обавезну и допунску литературу, методе извођења наставе, начин провере знања (предиспитне и испитне обавезе).
	Студијски програм Мастер академских студија Историјa (МАС) је целовит и свеобухватан, формално и структурно усклађен са утврђеним стандардима за акредитацију и усаглашен са другим програмима који се реализују на Филозофском факултету. Студијски програм Мастер академских студија Историјa (МАС) се може упоредити са програмима универзитета у Грацу, Софији и Љубљани.
	У прву годину планиран је упис 50 студената, а тај број је предложен на основну процене о друштвеним потребама за занимањима, као и у складу с расположивим просторним и кадровским могућностима високошколске Установе.
	На студијски програм Мастер академских студија Историја могу се уписати лица која су завршила одговарајуће основне академске студије, остваривши најмање 240 ЕСПБ. Одговарајућим основним академским студијама сматрају се акредитовани студијски програми ИСТОРИЈА, обима 240 ЕСПБ, у трајању од најмање 8 семестара, односно 4 школске године. Упис студената на студијски програм Историја (МАС) врши се у складу са Законом о високом образовању, Статутом УНС, Статутом Филозофског факултета и Правилником о полагању пријемних испита и упису на студијске програме које реализује Филозофски факултет. Упис на студијски програм Историја (МАС) спроводи се на основу конкурса који расписује УНС. Конкурс садржи: број студената који могу да се упишу на студијски програм, услове за упис, мерила за утврђивање редоследа кандидата, поступак спровођења конкурса, начин и рокове за подношење жалбе на утврђени редослед, као и висину школарине коју плаћају студенти чије се студирање не финансира из буџета. Број студената који се уписују на студијски програм утврђује се на основу расположивих просторних, техничко-технолошких и кадровских могућности Филозофског факултета у Новом Саду.  
	Студент савладава студијски програм полагањем испита, чиме стиче одређени број ЕСПБ бодова, у складу са студијским програмом. Сваки предмет има одређени број ЕСПБ бодова који се утврђује на основу радног оптерећења студента у савладавању одређеног предмета и применом јединствене методологије високошколске установе за све студијске програме. Успешност студената у савладавању одређеног предмета континуирано се прати током наставе и изражава се поенима. Максимални број поена које студент може да оствари на предмету је 100. 
	Студент стиче поене на предмету кроз рад у настави и испуњавањем предиспитних обавеза. Начин стицања и број поена за предвиђене активности у оквиру књиге предмета  преко сајта Установе доступни су студентима. 
	Сваки предмет из студијског програма има јасан и, у оквиру књиге предмета објављен начин стицања поена за сваку предвиђену активност у оквиру предиспитних или испитних обавеза. 
	На извођењу студијског програма ангажовано је 19 наставника (3 редовна професора, 8 ванредних професора и 8 доцената), сви запослени са пуним радним временом у Установи. Просечно оптерећење наставника на студијском програму је 1,06 часова недељно. Ниједан наставник нема оптерећење веће од 12 часова недељно.
	У извођењу студијског програма ангажовано је и 7 сарадника (асистената), сви запослени у установи са пуним радним временом. Просечно оптерећење сарадника на студијском програму је 1,39 часова недељно.
	Установа је доставила потпуну документацију за све наставнике. Увидом у документацију и на основу референци наставника може се констатовати да квалификације наставног особља одговарају њиховим задужењима. Сви подаци су доступни јавности на Интернет страници Факултета. 
	Филозофски факултет Универзитета у Новом Саду поседује зграду површине 12.892,71m², у оквиру које је за реализацију наставе Установа обезбедила: 2 амфитеатра, 29 учионица, 11 вежбаоница, 2 компјутерске лабораторије, 3 лабораторије, 4 радионице, 12 просторија за библиотечки фонд, 13 читаоница и 3 сале. Простор са којим Установа располаже довољан је за реализацију наставе и у складу је са потребама образовног процеса и за укупан број од 5479 студената обезбеђено 2,54 м2 по студенту.
	Установа је обезбедила 110 кабинета за 351 наставника и сарадника, укупне површине 1510,80 m². Поред тога, Установа располаже са 6 лабораторија за рад наставног особља, 13 наставничких библиотека  и са 3 просторије за различите намене. За рад ненаставног особља обезбеђени су простори за студентску службу, секретаријат (11 просторија), просторије за студентски парламент, клуб и кантину. Обезбеђене просторије одговарају прописаним нормама за несметан рад како наставног, тако и ненаставног особља на Факултету. 
	Из приложене документације види се да Филозофски факултет поседује адекватну и савремену техничку, лабораторијску и другу специфичну опрему која обезбеђује квалитетно извођење наставе на свим студијским програмима. На Филозофском факултету постоји библиотека која броји 550.000 публикација и друге грађе из области друштвено-хуманистичких наука: 260.000 књига и 300.000 свезака периодике. Из многобројног библиотечког фонда Установа је обезбедила и библиотечке јединице релевантне за реализацију студијског програма. 
	Савет Факултета је 2007. године усвојио Правилник о стандардима и поступцима обезбеђења квалитета и самовредновања, као и Смернице стратегије обезбеђивања квалитета рада Филозофског факултета. Факултет је именовао Комисију за обезбеђење кавлитета која броји 26 чланова, међу којима су и два студента.
[bookmark: _GoBack]	У циљу спровођења утврђене стратегије Факултет организује студентску евалуацију наставног процеса и оцену квалитета рада наставника. Евалуација се спроводи два пута годишње. Такође се, обавља евалуација органа управљања и ненаставне подршке. Комисија за квалитет прати успешност студената и студирања,  континуирано анализира податке и предлаже нове активности     
Kомисија за акредитацију и проверу квалитета, утврдила је да високошколска установа УНИВЕРЗИТЕТ У НОВОМ САДУ-ФИЛОЗОФСКИ ФАКУЛТЕТ  за студијски програм МАС1 - ИСТОРИЈА  у оквиру поља друштвено-хуманистичких наука испуњава стандард у погледу квалитета студијског програма прописане Правилником о стандардима и поступку за акредитацију високошколских установа и студијских програма.
 
Имајући у виду да је  високошколска установа испунила стандарде за акредитацију студијског програма  прописане Правилником о стандардима и поступку за акредитацију високошколских установа и студијских програма, одлучено је  као у диспозитиву.
Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.


	Достављено:
- високошколској установи
- архиви КАПК

[bookmark: OLE_LINK14][bookmark: OLE_LINK15][bookmark: OLE_LINK7][bookmark: OLE_LINK11][bookmark: OLE_LINK20][bookmark: OLE_LINK21]УНИВЕРЗИТЕТ У НОВОМ САДУ-ФИЛОЗОФСКИ ФАКУЛТЕТ са седиштем у Зорана Ђинђића 2, НОВИ САД, ПИБ: 100237441, Матични број: 08067074, испуниo је стандарде  прописане Правилником о стандардима и поступку за акредитацију високошколских установа и студијских програма („Службени гласник РС“ број 106/06, 112/08), за акредитацију студијског програма  МАС1 - ИСТОРИЈА у оквиру поља друштвено-хуманистичких наука и то за 50 студената у седишту. 
Ово уверење издаје се на основу члана 16. став 5. тачка 1) Закона о високом образовању („Службени гласник РС“ број 76/05, 100/07, 97/08, 44/10).

Београд, 09.05.2014. године

	ПРЕДСЕДНИК

Проф. др  Ендре Пап




image1.jpeg




